CELEX: E2013P0007
Language: da
Date: 2013-04-16 00:00:00
Title: Anmodning om en rådgivende udtalelse fra EFTA-Domstolen indgivet af Héraðsdómur Reykjavíkur den 16. april 2013 i sagen Creditinfo Lánstraust hf. mod Registers Iceland og den islandske stat (Sag E-7/13)

19.9.2013   
            
            
               DA
            
            
               Den Europæiske Unions Tidende
            
            
               C 270/9
            
         Anmodning om en rådgivende udtalelse fra EFTA-Domstolen indgivet af Héraðsdómur Reykjavíkur den 16. april 2013 i sagen Creditinfo Lánstraust hf. mod Registers Iceland og den islandske stat
   (Sag E-7/13)
   2013/C 270/07
   Héraðsdómur Reykjavíkur (Reykjavík herredsret) har ved skrivelse af 16. april 2013, som indgik til EFTA-Domstolens justitskontor den 29. april 2013, anmodet om en rådgivende udtalelse i sagen Creditinfo Lánstraust hf. mod Registers Iceland og den islandske stat angående følgende spørgsmål:
   
               1)
            
            
               Er det foreneligt med EØS-retten, og især med artikel 6 i Rådets direktiv 2003/98/EF om videreanvendelse af den offentlige sektors informationer (jf. afgørelse truffet af Det Blandede EØS-Udvalg nr. 105/2005 om ændring af bilag XI (tjenesteydelser på telekommunikationsområdet) til EØS-aftalen), at pålægge et gebyr for hver mekanisk anmodning om informationer fra registret, hvis der ikke på tidspunktet for fastsættelsen af gebyret er foretaget en beregning af »den samlede indtægt« og »omkostningerne« efter betydningen i artikel 6 i direktivet?
            
         
               2)
            
            
               Er det foreneligt med artikel 6 i direktivet, hvis der på tidspunktet for fastsættelsen af »omkostningerne« efter artikel 6 i direktivet ikke er taget hensyn til:
               
                           a)
                        
                        
                           statens indtægter ved indsamling af dokumenter i form af gebyrer indbetalt af enkeltpersoner og virksomheder for at få registreret kontrakter i registrene over aktstykker, og
                        
                     
                           b)
                        
                        
                           statens indtægter ved indsamling af dokumenter i form af afgifter, der opkræves som stempelafgifter for registrerede aktstykker på det tidspunkt, hvor enkeltpersoner og virksomheder anmoder om at få dem registreret i registrene over aktstykker?
                        
                     
         
               3)
            
            
               Er det foreneligt med artikel 6 i direktivet, hvis der på tidspunktet for fastsættelsen af »omkostningerne« efter artikel 6 i direktivet er taget hensyn til omkostninger, som en offentlig myndighed har fået i forbindelse med indsamling af dokumenter, som ifølge loven skal indsamles, uanset om enkeltpersoner eller virksomheder anmoder om at kunne videreanvende dem?
            
         
               4)
            
            
               Er det foreneligt med artikel 6 i direktivet, hvis lovgiveren på tidspunktet for fastsættelsen af »omkostningerne« efter denne artikel fastsætter størrelsen af gebyret i lovgivningen, uden at der har været et særskilt beløb, som har været genstand for en tilbundsgående undersøgelse?
            
         
               5)
            
            
               Vil det være foreneligt med artikel 6 i direktivet, hvis der på tidspunktet for fastsættelsen af »omkostningerne« i henhold til direktivet bliver taget passende hensyn til et generelt krav i national lovgivning om, at offentlige myndigheder skal være selvfinansierende?
            
         
               6)
            
            
               Hvis svaret på spørgsmål 5 er bekræftende, hvad betyder dette så mere præcist, og hvilke omkostningselementer for den offentlige sektor kan der tages hensyn til i denne forbindelse?